open-index/open-wikipedia-markdown huggingface dataset:
Tarquiniovci

**Tarquiniovci** boli traja poslední rímski králi, ktorých meno sa odvodzuje od mena etruského mesta Tarquinie.

Podľa rímskej tradície, zachovanej v diele Tita Livia Dejiny od založenia Mesta, sa do Tarquinií, ktoré ležali severne od mesta Ríma a od rieky Tiber, prisťahoval z Korinta Démaratos. Ako zručný remeselník si nadobudol značný majetok. Jeho syn sa oženil s etruskou ženou, ale pretože on sám nebol etruského pôvodu, nemohol získať žiadne významné postavenie v meste. Preto sa rozhodol presťahovať sa s manželkou i svojím majetkom do Ríma za vlády rímskeho kráľa Anca Marcia. Za jeho vlády sa totiž do Ríma sťahovalo veľa obyvateľov z etruských miest, takže v Ríme vznikla dokonca etruská štvrť. Vďaka svojmu majetku získal významné postavenie a keď kráľ Ancus Marcius zomrel, zvolili ho v Ríme za piateho rímskeho kráľa a prijal meno Tarquinius Priscus (lat. = Tarquinius Starý). Po ňom vládol ako šiesty rímsky kráľ Servius Tullius a ako siedmy rímsky kráľ zať Servia Tullia Tarquinius Superbus. 
V roku 510 pred Kr. Rimania zvrhli vládu dynastie etruských kráľov a kráľovskú moc rozdelili medzi každoročne volených úradníkov. Skončilo obdobie kráľovstva (753 – 510 pred Kr.) a začalo obdobie republiky (509 – 27 pred Kr.)

Obdobie vlády Tarquiniovcov neznamenalo len presadenie sa Etruskov v politickom živote Ríma. Rimania od nich prevzali mnohé symboly moci (tóga, kurulské kreslo, liktori), mnohé náboženské prvky (cez Etruskov Rimania prevzali gréckych bohov), znalosť veštenia, ktorú Rimania nazývali *disciplina Etrusca*, dokonca aj grécku abecedu, ktorú si čiastočne upravili. Etruského pôvodu bol aj spôsob zakladania miest (obyčajne štvorcový pôdorys so šachovnicovo usporiadanými ulicami), používanie klenby pri stavebných prácach (napr. akvadukty – vodovody) a ďalšie kultúrne vymoženosti.

Vyhnanie etruských kráľov z Ríma súviselo s oslabovaním postavenia Etruskov v strednej Itálii.

Kategória:Staroveký Rím
Kategória:Dynastie
Karymská sopka

**Karymská sopka** je aktívny,  vysoký stratovulkán, nachádzajúci sa vo východnej časti polostrova Kamčatka, asi  severne od kaldery Akademija Nauk. Karymská je jedna z najaktívnejších sopiek východnej vulkanickej zóny polostrova, len v 20. storočí eruptovala viac ako 25-krát. Erupcie sa dajú charakterizovať ako stredne silné, prevažne strombolského charakteru.

Sopka leží v staršej,  širokej kaldere, ktorá vznikla približne pred 7 700 rokmi. Kaldera zasahuje do južného svahu staršieho, pleistocénneho vulkánu *Dvor* a je lokalizovaná na vonakjšej strane severného okraja kaldery *Polovinka*, v ktorej sa nachádzajú aj ďalšie dve mladé kaldery Akademia Nauk a *Odnobokij*. Výstavba samostatného masívu sopky začala o 2 000 rokov neskôr. Pred 2 300 rokmi nastala etapa pokoja, súčasná fáza vulkanizmu sa aktivovala pred 500 rokmi, pričom lávové prúdy, tvoriace vrchné vrstvy pokryvu svahov nemajú viac ako 200 rokov.

## Iné projekty

## Externé odkazy
* www.volcano.si.edu  – Karymská sopka na Global Volcanism Program 

Kategória:Sopky Kamčatky
Kategória:Stratovulkány
Kategória:Aktívne sopky
Kategória:Tisícovky v Rusku
Malyj Semiačik

**Malyj Semiačik** je názov  širokej kaldery vulkanického pôvodu, nachádzajúcej sa vo východnej časti polostrova Kamčatka. Súčasťou kaldery je aj menší stratovulkán a samotná kaldera leží v staršej, 15 ×  širokej kaldere *Stena-Sobolinij*, ktorá vznikla v strednom pleistocéne. Vznik kaldery sa datuje na neskorý pleistocén, presnejšie 20 000 rokov pre súčasnosťou. Neskoršia aktivita komplexu Malij Semjačik sa posúvala v smere juhozápad s dvoma väčšími fázami vulkanizmu – prvá začala pred 11 000 rokmi a druhá pred cca 8 000 rokmi. Druhá fáza bola charakteristická explozívnymi erupciami, počas ktorých došlo k deštrukcii a rekonštrukcii súčasného masívu. Historicky aktívny kráter *Troickij*, ktorý vznikol prec cca 400 rokmi, je v súčasnosti zaliaty vodou.

## Iné projekty

## Externé odkazy
* www.volcano.si.edu  – kaldera Malyj Semiačik na Global Volcanism Program 

Kategória:Sopky Kamčatky
Kategória:Kaldery
Kategória:Tisícovky v Rusku
Boľšoj Semiačik

**Boľšoj Semiačik** je vulkanický komplex, pozostávajúci z niekoľkých stratovulkánov, troskových kužeľov a lávových dómov, ktorý sa nachádza vo východnej časti polostrova Kamčatka, neďaleko pobrežia Pacifiku. Komplex leží v  širokej kaldere, ktorá sa sformovala v pleistocéne. Postkalderové štádium aktivity dalo za vznik viacerým stratovulkánom a lávovým dómom, viaceré boli aktívne počas holocénu.

## Zoznam vulkanických foriem komplexu Boľšoj Semiačik
* **Troskové kužele**
** Daľnij
** Malenkij
** Plosko-Kruglenij
** Problematičnij – 
* **Stratovulkány**
** Bort
** Burliaščij – 	
** Centraľnij Semiačik – 
** Ploskij
** Popkov
** Vastočnoj Baranij – 
** Zapadnij Baranij – 
** Zubčatka – 

## Externé odkazy
* www.volcano.si.edu  – vulkanický komplex Boľšoj Semjačik na Global Volcanism Program 

Kategória:Sopky Kamčatky
Kategória:Stratovulkány
Kategória:Tisícovky v Rusku
Aaron Lennon

**Aaron Lennon** (* 16. apríl 1987, Leeds, Spojené kráľovstvo) je byývalý profesionálny futbalový hráč. Väčšinu svojej kariéry strávil v klube Tottenham Hotspur. Lennon bol taktiež anglický futbalový reprezentant a reprezentačný dres si na seba obliekol celkom 21 krát. 

Profesionálnu kariéru začal v roku 2003 v klube Leeds United. Tam odohral 38 zápasov a dal jeden gól. 

Kategória:Anglickí futbalisti
Kategória:Hráči Leeds United
Kategória:Hráči Tottenham Hotspur FC
Kategória:Hráči Majstrovstiev sveta vo futbale 2006
Kategória:Hráči Majstrovstiev sveta vo futbale 2010
Kategória:Hráči FA Premier League
Kategória:Anglické osobnosti írskeho pôvodu
Kategória:Anglické osobnosti jamajského pôvodu
Kategória:Osobnosti z Leedsu
Kakistokracia

**Kakistokracia** (z gr. kakistos = najhorší < kakos = zlý) je vláda toho najhoršieho, resp. vláda tých najhorších. Opakom kakistokracie je aristokracia, teda vláda nejlepších.

Kategória:Politika
Peter Žitavský

**Peter Žitavský** (; * 1260 - 1270, Zittau† 1339, Zbraslav) bol český vzdelanec, diplomat, spisovateľ, básnik, tretí opát cisterciánskeho kláštora (od 1316 - 1339) a politik nemeckého pôvodu.

Zrejme pochádzal z meštianskej rodiny a mal vynikajúce vzdelanie - vedel nielen po nemecky a česky, ale aj po latinsky a francúzsky, z čoho sa predpokladá, že vyštudoval nejakú univerzitu (Bologna, Paríž...). Mal vynikajúce znalosti Biblie. Od roku 1927 býval v Prahe. Okolo roku 1305 sa stal členom zbraslavského cisterciánskeho konventu. Bol kaplánom zbraslavského opáta Konráda, s ktorým sa zúčastňoval na mnohých politických jednaniach. Roku 1316 , po Konrádovej druhej rezignácii, bol zvolený za zbraslavského opáta. Naďalej udržiaval styky s kráľovským dvorom, najmä s kráľovnou Eliškou Přemyslovou a neskôr aj s mladým Karolom. 

## Diela
Roku 1314 po smrti Ota Zbraslavského, prvého spracovateľa *[[Zbraslavská kronika|Zbraslavskej kroniky]]* (Chronicon Aulae Regiae), prevzal Peter jeho rozpracované dielo. Otove kapitoly čiastočne doplnil, prepracoval a uverejnil ich v prvej knihe, v ktorej zachytil udalosti do roku 1316. V ďalších dvoch knihách opisuje situáciu do roku 1338 a dovŕšil tak Otovu prácu, pričom výrazne rozšíril jeho autorský zámer a vytvoril z pôvodného oslavného diela českého kráľa Václava II. rozsiahle historické dielo.

Do 2. knihy Zbraslavskej kroniky vložil Peter aj časť svojho ďalšieho diela *Liber secretorum Aulae Regiae*, ktoré rozpráva o zázrakoch, ktoré sa udiali v zbraslavskom kláštore od jeho založenia až po Petrovu dobu. Nevydané zostali dve knihy - kázanie *Sermones in festivitatibus summis secundum ordinem Cysterciensem in capitulis faciendi*.

Peter sa takisto zaslúžil o vznik zbierky zbraslavských listín – zbraslavský diplomatár.

Posledná zmienka o Petrovi Žitavskom pochádza z 13. januára 1339.

## Ďalšia literatúra
* 

## Externé odkazy
* Životopis Petra Žitavského
* Petr Žitavský
* Zbraslavská kronika

Kategória:Narodenia v 13. storočí
Kategória:Úmrtia v 1339
Kategória:Českí historici
Kategória:Českí kronikári
Kategória:Českí spisovatelia
Callocephalon

**Callocephalon** (kakadu) je rod kakaduorodých papagájov, v ktorom je zahrnutý jediný druh, **kakadu prilbatý/prilbový** (*Callocephalon fimbriatum*). Tento druh sa vyskytuje v chladnejších, vlhkejších, zalesnených pásmach Austrálie hlavne v ich krovinatých častiach. Teritórium ich výskytu je hlavne na juhovýchode austrálskeho kontinentu a v Tasmánii. 

Tento jedinečný druh papagájov kakadu bol často priraďovaný do rodu spolu s bielymi kakadu rodu *[[Cacatua]]*. Diskutabilnosť ich užšieho príbuzenstva je spochybňovaná aj poukazovaním na rozdiely vo vzhľade, sfarbení vtákov a hlavne vo výraznom sexuálnom dimorfizme. 

Vo farbe peria tohto kakadu dominuje svetlosivý odtieň so svetlosivým vrúbkovaním (vrúbkovanie je výraznejšie u samíc). Samce majú červenú hlavu a chochol, samice majú omnoho menej výrazný (menší) chochol, ktorý je sivo sfarbený.

Na rozdiel od väčšiny ďalších kakaduorodých papagájov, kakadu prilbový hniezdi na mladých stromoch, do ktorých samice svojim silnýcm zobákom vydlabú hniezdnu dutinu. Pribúdanie starších, dutých stromov a vplyvom odlesňovania ubúdanie prirodzeného životného prostredia spôsobilo redukciu počtu jedincov tohto druhu vtákov, čím sa kakadu prilbový dostal do zoznamu ohrozených druhov.

## Galéria

Image:Female_Gang_Gang_Cockatoo.jpg|Samica kakadu prilbového
Image:Gang-gang male MJC01.jpg|Samec kakadu prilbového


## Referencie

## Literatúra
* **Brown**, D.M. & **Toft**, C.A. (1999): Molecular systematics and biogeography of the cockatoos (Psittaciformes: Cacatuidae). *[[Auk (journal)|Auk]]* **116**(1): 141-157.
* **Flegg**, Jim (2002): *Photographic Field Guide: Birds of Australia*. Reed New Holland, Sydney & London. ISBN 1-876334-78-9

## Iné projekty

## Externé odkazy
* ParrotScience - cockatoo heavy information site
* NSW National Parks & Wildlife - Vulnerable species listing
* BirdLife Species Factsheet

Kategória:Kakaduovité
Kategória:Papagájovité
Kategória:Najmenej ohrozené druhy
Amaury Nolasco

**Amaury Nolasco**, rodený **Amaury Nolasco Garrido**, (* 24. december 1970, Portoriko) je americký herec, známy najmä pre úlohu Fernando Sucre v televíznom seriáli *[[Prison Break]]*.

## Mladosť

Nolasco sa narodil v Portoriku, kde študoval biológiu ako riadny študent na univerzite v snahe stať sa lekárom.  Spočiatku nemal v úmysle stať sa hercom. Po niekoľkých živých hereckých vystúpeniach sa presťahoval do New Yorku, kde študoval v Americko-britskej škole dramatických umení.

## Kariéra

Onedlho Nolasco hosťoval v rôznych televíznych seriáloch ako *Arlim*, *CSI: Crime Scene Investigation* a *ER*. Jeho prvou úlohou vo filme bola postava "Orange Julius" vo filme *[[2 Fast 2 Furious]]*. Ďalšou bola úloha vo filme *[[Mr. 3000]]* po boku Bernie Maca. Neskôr účinkoval v ďalších televíznych a filmových projektoch. Jeho doteraz najväčšou úlohou je hit televízie FOX seriál *[[Prison Break]]* známy u nás s podtitulom *Útek z väzenia*.

## Filmografia
### Film

### Televízia

## Iné projekty

## Zdroj

Kategória:Filmoví herci USA
Kategória:Televízni herci USA
Kategória:Osobnosti USA portorického pôvodu
Kategória:Portorickí herci
Webový zdroj

thumb|right|Ikona označujúca webový zdroj

**Webový zdroj**, inak nazývaný aj **webový kanál** (v angličtine *web feed* alebo *news feed*), je označenie pre dátový formát obsahujúci často aktualizované údaje z webových lokalít, napríklad spravodajské články, príspevky v blogoch, informácie o počasí, rebríčky, výsledky vyhľadávania a pod. Proces ktorým sa webový zdroj dostáva k užívateľovi, sa nazýva *odoberanie*, sústredenie niekoľkých takýchto zdrojov je známe ako *agregácia*, agregujúci softvér agregátor, v niektorých prípadoch RSS čítačka.

Špecifickým prípadom poskytovania a odoberania webového zdroja je syndikovaný zdroj. *Syndikácia* je poskytovanie informácií o údajoch alebo stránkach (článkoch) z rôznych webových lokalít v jednom webovom zdroji. Častým prípadom je syndikovanie výberových informácií na základe určeného kritéria.

Webové zdroje sú poskytované v niekoľkých formátoch, pôvodne HTML alebo XML dokumenty obsahujúce odkazy na webovú lokalitu alebo jej podsekcie, najnovšie sa používa rodina formátov RSS a Atom umožňujúcich syndikáciu aj iných informácií ako sú textové (obrázky, audio a video obsah, časové a geografické značky, ikony).

## Pozri aj
* RSS (formát súboru)
* RSS agregátor
* Syndikácia obsahu

Kategória:World Wide Web
Taunšic

**Taunšic** je v súčasnosti neaktívny stratovulkán, ktorý sa nachádza vo východnej časti polostrova Kamčatka, asi 10&nbsp;km západne od masívnej kaldery Uzon. Prevažne andezitový vulkán vznikol približne pred 39&nbsp;000 rokmi a jeho vrchol je ukončený kráterom, ktorý vznikol pred 8&nbsp;000 rokmi počas mohutnej erupcie. Ďalšia, zatiaľ posledná erupcia sa odohrala približne v roku 550 pred Kr. Na južnom svahu, ako ďalej od svahu smerom na juh sa nachádza niekoľko troskových kužeľov holocénneho veku.

## Externé odkazy
* www.volcano.si.edu  - stratovulkán Taunšic na Global Volcanism Program 

Kategória:Sopky Kamčatky
Kategória:Stratovulkány
Kategória:Dvojtisícovky v Rusku
Kysak

**Kysak** môže byť:
*obec na Slovensku, pozri Kysak (okres Košice-okolie)
*zaniknutý hrad pri tejto obci, pozri Kysak (hrad)
*obec v Maďarsku, pozri Kőszeg
Flokula

**Flokula** alebo **chromosférická flokula**, **pláž** je malý (okolo 30 tisíc km) a jasný útvar v slnečnej chromosfére. Vzniká v mladých aktívnych oblastiach Slnka, nad fakulami. 

Tieto dlhé žiariace oblasti možno pozorovať v silných chromosférických spektrálnych čiarach a v čiarach prechodnej oblasti. Existujú od vzniku aktívnej oblasti až po jej zánik, kým zostatkové magnetické polia aktívnej oblasti nesplynú s pozadím. Najjasnejšie a najhustejšie flokuly nemajú viditeľnú štruktúru, staršie však majú jemnú štruktúru pozostávajúcu zo svetlých vlákien s dĺžkou asi  a tmavých miest medzi nimi s rozmerom okolo . Tieto štruktúry sa nazývajú *flokulové granuly* a pravdepodobne súvisia s granuláciou fotosféry. Pri pozorovaní zo Zeme sú od seba flokuly vzdialené asi 1,5 oblúkovej sekundy, ich uhlové rozmery sú okolo jednej oblúkovej sekundy. Pre porovnanie, uhlový priemer celého slnečného kotúča je 1919 oblúkových sekúnd.  

Nad flokulami sa nachádza zhustené miesto v slnečnej koróne – *[[koronálna kondenzácia]]*. 

## Referencie

Kategória:Slnko
Melamín

**Melamín** je malá organická molekula obsahujúca dusík. 

## Použitie
Pre svoje dobré vlastnosti (odolnosť proti plesniam, vlhkosti, poškriabaniu, vysokým teplotám, voči chemikáliám) má široké využitie v priemysle, a to najmä vo výrobe laminátových podláh, náterov povrchu nábytku, príborníkov, pri výrobe plastických látok – tvrdosť, prášok na výrobu odliatkov, pri čistení materiálov a ako spojivo, ako komponent do žltého farbiva Yelow 150, farbiva do atramentov a plastov, melamínová živica, trvanlivé termostále plasty, ako časť polyméru pri výrobe kuchynského náradia a povrchov a v niektorých krajinách aj ako doplnková látka do hnojív.

V lete 2008 bol melamín spojený so škandálom Číne, kedy bol detegovaný vo vysokých koncentráciách v mlieku a mliečnych produktoch. Podobne bol detegovaný ale aj v niekoľkých európskych krajinách vrátane Slovenska.

## Referencie

## Iné projekty

## Externé odkazy
* Melamin - bezpečnostný list (MSDS)  
* OECD Screening Information Data Set (SIDS): Melamine  
* Questions and Answers on melamine na stránke WHO 

Kategória:Amíny
Kategória:Karcinogény IARC skupiny 3
Fibrila (Slnko)

**Fibrily** sú útvary v spodnej chromosfére Slnka. Sú to jemné, dlhé tmavé vlákna s dĺžkou až . Pozorujú sa v H-alfa čiare slnečného spektra.

Šírka fibríl sa pohybuje od 725 do . Mierne zakrivené fibrily smerujú lúčovito od slnečnej škvrny. Začínajú vo vnútri jej penumbry (svetlejšej časti slnečnej škvrny) a siahajú až do vzdialenosti rovnajúcej sa priemeru škvrny. Životnosť jendotlivých fibríl je len 10 až 20 minút, ale celá ich štruktúra takmer nemení svoj vzhľad v priebehu niekoľkých hodín. Systém fibríl obklopujúcich slnečnú škvrnu sa nazýva *superpenumbra*.

Nachádzajú sa aj v iných miestach aktívnych oblastí, kde sú pravidelne usporiadané v smere siločiar magnetických polí. Ak sú fibrily v bezprostrednej blízkosti filamentov, sú rozložené rovnomerne s nimi, čo znamená, že ich magnetické pole má takú istú orientáciu.  Existujú aj gigantické fibrily alebo reťazce fibríl, ktoré spájajú veľké škvrny alebo fakuly. Tieto sa nazývajú *nite* a pripomínajú malé filamenty. Predpokladá sa, že fibrily sú silotrubice magnetického poľa, ktorými prechádza plazma s nižšou teplotou, akú má fotosféra. Spájajú škvrny alebo fakuly opačnej polarity.

Kategória:Slnko
Junkers Ju 187

**Junkers Ju 187** bolo nemecké experimentálne lietadlo navrhnuté počas druhej svetovej vojny, aby nahradilo strmhlavý bombardér Ju 87 Stuka, ktorý sa v priebehu vojny ukázal byť veľmi zraniteľný nepriateľskými stíhačkami. Niektoré prvky z Ju 87 boli použité aj tu, ako krídlo tvaru W či dvojčlenná posádka. Stroj však mal sklápací podvozok a upravený chvost. Keď sa otočil, strelec v zadu mal dobrú palebnú pozíciu. Hoci išlo o veľmi radikálny dizajn, Ju 187 nikdy nebol sériovo vyrábaný. Stroj mal byť celý vyrobený z kovu a mal mať vylepšenú výzbroj a pancier.
Projekt bol zastavený v roku 1943 ministerstvom letectva, pretože pri plnom naložení nemal lepšie vlastnosti, ako Ju 87 D.

## Technické parametre (Ju 187)
* Posádka:  2 (pilot a strelec)
* Dĺžka: 
* Výška: 
* Rozpätie krídel: 
* Maximálna rýchlosť: /h

## Výzboj
* 2 x kanóny MG 151/20 kalibru  umiestnené v koreňoch krídel
* 1 x guľomet MG 131 kalibru  vo vrchnej veži
* 1 x kanón MG 151/20 kalibru  vo vrchnej veži
* 1 x  bômb
* 4 x  bômb umiestnených pod krídlami

## Zdroj

Kategória:Nemecké bombardovacie lietadlá
Kategória:Lietadlá Junkers
Junkers Ju 322

thumb|300px|Junkers Ju 322.

**Junkers Ju 322 ''Mammut**'' („Mamut“) bol ťažký transportný klzák, obrovské lietajúce krídlo, navrhnuté počas druhej svetovej vojny. Boli postavené iba 2 prototypy.

## Vznik a vývoj
Stroj bol navrhnutý v roku 1940 firmou Junkers ako ťažký transportér plniaci rovnakú úlohu, ako Me 321 Gigant. Ju 322 bol postavený celý z dreva. Pôvodne bola plánovaná nosnosť okolo 20 000 kg. Požiadavka bola, aby uniesol Pz.Kpfw.IV, kanón typu Flak 88, polopásové vozidlo, alebo samohybné delo spolu s muníciou, posádkou a palivom. Náklad mal byť uložený vo vnútri obrovských krídel. V prednej časti mali byť dvere, nad nimi bol kokpit. Chvost mal typické usporiadanie stabilizačných klapiek a kormidiel. Výzbroj mali tvoriť 3 veže, každá by mala po jednom guľomete kalibru 7.92 mm.

## Testy
Počas stavby prvého prototypu (Ju 322 V1) sa objavili problémy s celodreveným trupom. Nosnosť musela byť zredukovaná najprv na 16 000 kg, potom na 11 000 kg. Prvý let sa konal v apríli roku 1941, stroj bol ťahaný lietadlom Junkers Ju 90. letové testy dopadli dobre, ale aj tak sa plánovalo spraviť ďalšie vylepšenia. RLM však v máji nariadilo zastaviť projekt.
Hoci bol projekt zastavený, konali sa ďalšie testy s Ju 322 V1 a neskôr s Ju 322 V2 a ďalšími 98 takmer hotovými strojmi, od ktorých sa však upustilo pre nedostatok paliva

## Technické parametre (Ju 322 V1)
*Nosnosť: 11000 kg 
*Dĺžka: 30,25 m 
*Rozpätie: 62 m

## Zdroj

## Iné projekty

Kategória:Lietadlá druhej svetovej vojny
Kategória:Nemecké vojenské klzáky
Kategória:Lietadlá Junkers
Kategória:Prototypy nemeckých lietadiel
Plemená králikov

Podobne ako u iných domácich zvierat aj králik domáci vytvára veľké množstvo vyšľachtených **plemien**. Králik domáci patrí je monofyletický, tzn. že na jeho vzniku sa v rámci fylogenézy podieľal iba jeden predok - a to králik divý. 

V súčasnosti je uznaných asi 100 plemien králikov (65 základných, zvyšok sú rexovia a zdrobnené plemená). Plemená sa delia podľa telesného rámca (veľké, stredné, malé, zdrobnené), podľa úžitkovosti (mäsové, kožušinové, hobby), podľa štruktúry srsti (krátkosrsté, dlhosrsté) alebo podľa teritoriálneho rozšírenia, tzn. podľa toho, kde boli vyšľachtené.

## Slovenské národné plemena králikov

* Holíčsky modrý králik
* Liptovský lysko
* Nitriansky králik
* Slovenský sivomodrý rex
* Zemplínsky pastelový králik

## České národné plemena králikov

* český strakoš
* moravský modrý králik
* český albín
* český luštič
* moravský biely hnedooký
* český čiernopesíkatý
* český červený králik

## Zoznam plemien králikov
Fibrila

**Fibrila** môže byť:
* v zoológii a anatómii: vlákenko či nitka vo väzive a v svalových a nervových bunkách
* v botanike: jedno z vlákien, z ktorých sa v podobe vrstvičiek skladajú steny drevných buniek, pozri fibrila (botanika)
* v textilníctve: štruktúrny prvok vlákna, pozri fibrila (textil)
* v astronómii: tmavé vlákno na povrchu Slnka pri alebo v aktívnej oblasti, pozri fibrila (Slnko)
Oratórium (architektúra)

thumb|Kráľovské oratórium u sv. Víta v Prahe 

**Oratórium** je oddelený alebo uzavretý čestný priestor v kostole s vlastným vstupom, do interiéru môže byť otvorený arkádami.

## Iné projekty

Kategória:Kostoly
Sarodius

**Sarodius** bol kráľ Alanov v oblasti severného Kaukazu v šiestom storočí. Zmienka o Sarodiovi kráľovi Alanov sa zachovala z pera byzantského pisára, keď v roku 569 prišli k Západným Turkom byzantskí vyslanci vedení Zemarchom. Predmetom vyjednávania bola zmena trasy hodvábnej cesty. V polovici šiesteho storočia dobyli Turci Sogdian a získali kontrolu nad hodvábnou cestou, ktorá prechádzala zo strednej Azie do Perzie. Turci sa spojili s Byzantskou ríšou proti Sásánovskej ríši v Perzii. V tomto spore sa Alani vedení Sarodiom priklonili na stranu Peržanov. Alani pochádzali zo strednéj Azie, boli zväzom mnohých prevažne kočovných kmeňov živiacich sa chovom dobytka, hovorili iránskymi dialektikami, ale niektoré kmene v oblasti Kavkazu hovorili kavkazkými nárečiami. Podľa antických popisov to boli pohybliví krutí bojovníci, spôsobom života pripomínali Hunov. Archeológovia odkryli v južnom Rusku v oblasti severného Kavkazu pozostatky alanských hradísk. Vek niektorých siaha až do čias keď vládol kráľ Sarodius. Za potomkov Alanov sa považujú dnešní Osetínci.

Kategória:Vládcovia Alanov
Oratórium

**Oratórium** môže byť:
* v hudbe: epická, vokálna, inštrumentálna skladba, ktorá sa podobá opere, pozri oratórium (hudba)
* v architektúre: druh oddeleného priestoru v kostole, pozri oratórium (architektúra)
* v katolíckej cirkvi: náboženské spoločenstvo obyčajne vedené saleziánmi, pozri oratórium (spoločenstvo)
Syndikácia obsahu

**Syndikácia obsahu** alebo **webová syndikácia** je moderná metóda zdieľania veľkých objemov rýchlo sa meniacich informácií v internete.

## Z dejín
Slovo syndikácia sa používalo hlavne v USA na označenie predaja autorského diela. Zvyčajne to boli periodické príspevky (napr. fejtóny, komiksy, seriály atď.). Odberateľmi týchto informácií boli miestne médiá (denníky, televízne stanice), ktoré ich ďalej zaraďovali do ponuky svojho obsahu.

## Súčasnosť
V súčasnosti je webová syndikácia chápaná ako distribúcia a zhromažďovanie informácií prostredníctvom internetu pomocou špecializovaného softvéru (čítačky, agregátory).

Informácie sú poskytované prostredníctvom webových kanálov s definovaným formátom. Jednotlivé položky poskytovaného obsahu sú zvyčajne zložené z titulku a krátkeho opisu syndikovaného článku, prípadne ilustračných obrázkov alebo iného multimediálneho obsahu.

Výhodou tejto služby je možnosť sledovania aktuálnych informácií z viacerých zdrojov a ich následného spracovania v jednom bode.

## Pozri aj
* Webový zdroj

Kategória:World Wide Web
Uzon

**Uzon** () je názov komplexu dvoch kalder (*Uzon* na severozápade a *Gejzernaja* na juhovýchode), nachádzajúci sa vo východnej časti polostrova Kamčatka, približne v polovici spojnice stratovulkánov Taunšic a Kichpinyč.

## Geologický vývoj
Kaldery tvoria depresiu s rozmermi 9&nbsp;×&nbsp;18&nbsp;km a ich vznik sa datuje na vrchný pleistocén (cca 39&nbsp;000 rokov). Objem ignimbritov, vyvrhnutých pri erupciách počas formovania komplexu má objem 20 až 25&nbsp;km³ a pokrýva plochu cez 1&nbsp;700&nbsp;km². Neskoršia, postkalderová aktivita pozostávala z extrúzií menších lávových dómov a vzniku maarov.

Z holocénu je známych niekoľko vulkanických centier - *Daľnoje ozero*, tufový prstenec tvorený tmavošedými andezitového zloženia má približne 7&nbsp;700 až 7&nbsp;600 rokov. Kráter, v súčasnosti známy ako *Chloridnoje ozero* má vek vzniku datovaný na 2&nbsp;000 až 1&nbsp;000 rokov pred Kr. a *Bannoje ozero* na cca 3&nbsp;500 rokov pred Kr.

V súčasnosti je oblasť kalderového komplexu Uzon známa predovšetkým vďaka gejzírovému poľu (jedinému v Ázii) Dolina gejzerov, ktoré sa nachádza v 4&nbsp;km dlhom kaňone na východnom okraji kaldery Gejzernaja. V druhej kaldere Juzon sa tiež nachádzajú početné termálne pramene, jazierka s horúcou vodou a bahenné sopky. Termálne minerálne vody majú zvýšený obsah bóru, kremíka, alkalických kovov, ortuti, arzénu a antimónu.

## Iné projekty

## Externé odkazy
* www.volcano.si.edu - kaldera Uzon na Global Volcanism Program 

Kategória:Sopky Kamčatky
Kategória:Kaldery
Kategória:Vyhasnuté sopky
Izanagi

thumb|Izanami (vľavo) a Izanagi (maľba Eitaku Kobajašiho z obdobia Meidži)
**Izanagi** je božstvo, jedna z ústredných postáv japonskej mytológie a šintoizmu. Izanagi spoločne so svojou sestrou a zároveň družkou Izanami boli podľa tradičného podania poverení dokončiť stvorenie Zeme (okrem iného mali vytvoriť i mnoho ostrovov, napr. Onogoro). Izanami počala s Izanagom dieťa - ohňového boha Kagu cuču, no toto dieťa ju spálilo na popol. Z jej popola povstali ďalšie kami. Vtedy sa Izanagi vydal do podsvetia (Jomi) hľadať svoju ženu. Našiel ju, no uspokojil sa s tým, že ju naposledy uvidí a vrátil sa späť na zem. Keď sa vo vode omýval od pekelných splaškov, z jeho ľavého oka sa zrodila Amaterasu (bohyňa slnka), z pravého oka sa zrodil Cukujomi (boh mesiaca), a z jeho nosa sa zrodil Susanoo (boh búrky).

## Referencie


## Iné projekty

Kategória:Japonskí bohovia
Kategória:Mýtické dvojice
Oratórium (spoločenstvo)

**Oratórium** je spoločenstvo v katolíckej cirkvi, v ktorom sa kňazi, ale aj laici venujú modlitbám a sociálnej práci.

Spoločenstvo založil v Ríme v roku 1558 svätý Filip Neri.  Názov je odvodený od toho, že stretnutia spoločenstva sa uskutočňovali v modlitebni nazvanej oratórium. Členovia spoločenstva sa začali nazývať oratoriáni. V súčasnosti existuje vo svete viac ako 70 oratórií s asi 500 kňazmi. 

Oratóriom nazval spoločenstvo zanedbanej mládeže, ktorú sústredil okolo seba aj svätý Ján Bosco. Založil rehoľu Spoločnosť svätého Františka Saleského, dnes Saleziáni Don Bosca. Jej členovia dodnes pokračujú v práci s mládežou podľa odkazu sv. Jána Bosca.   

## Referencie


Kategória:Katolícka cirkev
Kichpinyč

**Kichpinyč** je názov vulkanického komplexu, tvoreného niekoľkými stratovulkánmi, nachádzajúceho sa vo východnej časti polostrova Kamčatka, asi 20&nbsp;km východne od kaldery Uzon. Masív len 1&nbsp;552&nbsp;m vysokej sopky leží na starších, pleistocénnych vulkanických štruktúrach a jeho vrchol tvorí trojica kráterov, zoradených s smere východ-západ. Najstarší z trojice je *Zapadnyj* (na západnom okraji), ktorý vznikol približne pred 4&nbsp;200 rokmi pred Kr. Kráter *Savič* sa vytvoril pred 3&nbsp;450 rokmi a najmladší je lávový dóm *Crab*, nachádzajúci sa východnom svahu Zapadného. Jeho vek je len niekoľko stovák rokov. V horninovom zložení sopečných produktov prevládajú nízkodraselné bazalty až andezity s inklúziami olivínu, plagioklasov a pyroxénov.

## Externé odkazy
* www.volcano.si.edu - vulkanický komplex Kichpinyč na Global Volcanism Program 

Kategória:Sopky Kamčatky
Kategória:Stratovulkány
Kategória:Tisícovky v Rusku
Krašeninnikov

**Krašeninnikov** (Vulkan Krašeninnikovа, Вулкан Крашенинникова) je názov kaldery vulkanického pôvodu, nachádzajúcej sa vo východnej časti ruského polostrova Kamčatka, asi 15&nbsp;km severne od stratovulkánu Kichpinyč a 25&nbsp;km juhozápadne od Kronockej sopky. Je pomenovaná po Stepanovi Krašeninnikovi, ruskom geografovi a objaviteľovi, ktorý začiatkom 18. storočia vydal prvý ucelený opis Kamčatky.

Masív komplexu tvorí staršia kaldera s rozmermi 8&nbsp;×&nbsp;11&nbsp;km, v ktorej sa nachádzajú dva mladšie, prekrývajúce sa stratovulkány. Kaldera samotná sa sformovala počas erupcie pred 39&nbsp;000 rokmi, vek vzniku južného stratovulkánu sa odhaduje na 11&nbsp;000 rokov a vek severného centra na 6&nbsp;000 rokov pred Kr. Severný stratovulkán má zaujímavú stavbu - jeho vrchol tvorí 2&nbsp;km široká kaldera, v nej sa nachádza asi 800&nbsp;m kráter a v ňom mladý lávový dóm. Vrchol sa tak podobá na matriošku - vo väčšej štruktúre sa skrýva menšia. Južný stratovulkán je ukončený len jednoduchým kráterom. Posledná aktivita komplexu, už spomínaný lávový dóm severného centra, má len niekoľko storočí. Jediným prejavom vulkanizmu v súčasnosti sú ojedinele sa vyskytujúce fumaroly.

## Erupcie
Stopy lávových prúdov na povrchu sopky i postranné kužele svedčia o minulých erupciách. Predposledná erupcia bola pravdepodobne okolo roku 1550, asi po dlhom období pokoja trvajúcemu niekoľko storočí.
Eruptívna činnosť sopky znovu začala 3. augusta 2025 o 4:50 kamčatského času (2. augusta 17:50 UTC) výronom popola do výšky 34 km (neskôr viac ako 6 km). Ide o prvú erupciu vulkánu v histórii pozorovaní.

Stalo sa tak niekoľko dní po silnom zemetrasení (magnitúda 8,8) na Kamčatke 29. júla 2025 o 4:41, ktorého epicentrum bolo 230 km južne od sopky. Explozívna erupcia vyvrhovala niekoľko kilometrov vysoký stĺpec popola a plynov.

## Referencie


## Iné projekty

## Externé odkazy
* www.volcano.si.edu - kaldera Krašeninnikov na Global Volcanism Program 

Kategória:Sopky Kamčatky
Kategória:Kaldery
Oddiel (disk)

náhľad|Príklad rozdelenia pevného disku pre Windows a Linux

**Oddiel** (iné názvy: **diskový oddiel, oblasť, segment, partícia**; angl. *partition*) je logická časť pevného disku, s ktorou je možné nezávisle manipulovať. Diskové oddiely môžu byť rôzne naformátované a obsahovať rôzne operačné systémy.

Rozdelenie fyzického disku na logické oddiely býva uvedené v partition table, ktorá sa nachádza na prvom sektore disku (tzv. master boot record – hlavný spúšťací záznam). Najčastejšia verzia umožňuje štyri záznamy, v prípade väčšieho počtu diskových oddielov na jednom médiu je možné v hlavnej tabuľke odkázať na tzv. rozšírený diskový oddiel (extendend partition), na ktorého začiatku sa opäť nachádza MBR s ďalšou tabuľkou, v ktorej je uvedené rozdelenie extended partition na ďalšie oddiely.

Kategória:Súborové systémy
Erinóza

náhľad|Dôsledky ''erinózy''
**Erinóza** alebo **plstnatosť** je choroba viniča a ovocných stromov. Prejavuje sa plstnatými vankúšikmi na listoch a hrboľatosťou listov. Vyvoláva ju pavúkovec vlnovník viničový ().

## Poškodenie viniča
Ak ide o poškodenie s malým rozsahom (len zopár miest s plstnatosťou na liste), nepredstavuje pre vinič "život ohrozujúci" stav. V prípade silného napadnutia sa zastavuje rast krov a hrozí zníženie úrody a jej kvality. Títo drobní škodcovia viditeľní len lupou alebo mikroskopom sajú na spodnej strane listu šťavu. Rastlina sa bráni, následkom čoho je tvorba plsti, príp. hrboľčekov.

Kategória:Botanika
Sabeizmus

**Sabeizmus** je (príp. bolo) staré náboženstvo v Arábii a Mezopotámii chronologicky pred islamom.

Kategória:Náboženské smery
Kartridž

**Kartridž** alebo staršie **cartridge** (z angl. *cartridge* – patróna, kazeta, zásobník) môže byť vo výpočtovej technike:
* pamäťový zásuvný modul používaný v starších počítačoch, pozri kartridž (pamäť)
* vymeniteľný zásobník farieb a tonerov v tlačiarniach, kopírovacích zariadeniach a plotroch, pozri kartridž (tlač)

## Pozri aj
* pamäť (počítač)
* toner
* tonerová kazeta

## Referencie
Kronocká sopka

**Kronocká sopka** je v súčasnosto neaktívny stratovulkán, nachádzajúci sa vo východnej vulkanickej zóne Kamčatky, medzi pobrežím Pacifiku a Kronockého jazera, najväčšieho jazera polostrova. Kronocké jazero vzniklo začiatkom holocénu prehradením toku rieky Listveničnaja lávovými prúdmi Kronockej sopky. Sopka samotná má symetrický kužeľový tvar, jej svahy sú zbrázdené početnými radiálnymi, 200&nbsp;m hlbokými údoliami. S výškou 3&nbsp;528&nbsp;m je Kronocká sopka dominantou oblasti.

Vek vzniku Kronockej sopky sa odhaduje na koniec pleistocénu. Vulkanické produkty holocénneho veku sa nachádzajú pri úpätí sopky. Dva troskové kužele, lokalizované na juhozápadnom svahu vulkánu, majú vek 7&nbsp;000 až 8&nbsp;000 rokov. Jediné historicky zaznamenané erupcie boli hlásené lovcami z rokov 1922 a 1923. V stavbe masívu sopky prevládajú nízkodraselné bazalty, s výnimkou viac andezitových extrúzií v okolí vrcholocého krátera.

## Iné projekty

## Externé odkazy
* www.volcano.si.edu - Kronocká sopka na Global Volcanism Program 

Kategória:Sopky Kamčatky
Kategória:Stratovulkány
Kategória:Trojtisícovky v Rusku
Kartridž (pamäť)

right|thumb|Kartridž pre počítač Commodore VC20**Kartridž** (angl. cartridge) je v starších osobných počítačoch, napr. Atari 2600, a herných konzolách pamäťové médium obsahujúce integrované pamäťové obvody typu ROM. Svojimi rozmermi pripomína kazetu a na jednej strane je konektor na pripojenie do počítača. Svojho času toto riešenie predstavovalo častý spôsob distribúcie počítačových hier.

Kategória:Dátové nosiče
Šmidt

**Šmidt** je masívny, silne erodovaný štítový vulkán, nachádzajúci sa vo východnej časti polostrova Kamčatka, asi 25&nbsp;km severne od Kronockej sopky. Vek vulkánu sa odhaduje na stredný až mladý pleistocén, no na východnom a juhovýchodnom svahu sopky sa nachádza niekoľko menších troskových kužeľov, ktorých vek je holocénny.

## Iné projekty

## Externé odkazy
* www.volcano.si.edu  - štítová sopka Šmidt na Global Volcanism Program 

Kategória:Sopky Kamčatky
Kategória:Štítové vulkány
Gamčen

**Gamčen** je názov vulkanického komplexu, nachádzajúceho sa vo východnej vulkanickej zóne Kamčatky neďaleko pobrežia Tichého oceánu a asi  severovýchodne od okraja Kronockého jazera. Komplex je tvorený štvoricou prekrývajúcich sa stratovulkánov ktorých vek sa odhaduje na pleistocén až holocén. Staršie členy komplexu sú stratovulkány *Južnyj Gamčen* a *Severnyj Gamčen*, mladšie členy sú *Molodoj* a *Baranyj*, nachádzajúce sa na východnom svahu Severného, resp. na juhovýchodnom svahu Južného Gamčena. Svahy komplexu sú posiate aj niekoľkými lávovými dómami, z nich najmladší je *Lukovica*, ktorého vek bol stanovený na cca 3 000 rokov.

## Iné projekty

## Externé odkazy
* www.volcano.si.edu – vulkanický komplex Gamčen na Global Volcanism Program 

Kategória:Sopky Kamčatky
Kategória:Komplexné vulkány
Kategória:Dvojtisícovky v Rusku
Vulkan Komarova

**Vulkan Komarova** (), tiež **Zapovednyj** () je v súčasnosti neaktívny stratovulkán, nachádzajúci sa vo východnej časti polostrova Kamčatka, na severnom okraji komplexu Gamčen. Masív vulkánu je tvorený 2,5&nbsp;×&nbsp;4&nbsp;km širokou kalderou, v ktorej sa nachádzajú dva stratovulkány a niekoľko dómov. Najmladší člen komplexu je samotný *stratovulkán Komarova*, ktorý leží na západnom okraji kaldery. Jeho rast začal, na základe datovania, pred cca 1&nbsp;500 rokmi. V historickej dobe neexistuje žiaden záznam o aktivite komplexu, jediným prejavom vulkanizmu sú aktívne fumaroly na severnom a južnom svahu. Vrchol komplexu je silne hydrotermálne premenený.

## Externé odkazy
* www.volcano.si.edu - stratovulkán Komarov na Global Volcanism Program 
* http://www.kamchatsky-krai.ru Vulkány Kamčatky 

Kategória:Sopky Kamčatky
Kategória:Stratovulkány
Donovan Bailey

**Donovan Bailey** (* 16. december 1967, Manchester Parish, Jamajka) je bývalý kanadský atlét, ktorý získal na Letných olympijských hrách 1996 v Atlante dve zlaté medaily. Je spoludržiteľom svetového rekordu v behu na 50 metrov spolu s Mauricom Greenom časom 5,56 s.

## Vzťah k atletike
Počas štúdia hrával basketbal za Queen Elizabeth Park High School v Oakville, Ontário. Ako 24-ročný začal súťažiť v behu na 100 metrov. Až v roku 1994 k atletike pristúpil serióznejšie. Za krátky čas vyhral niekoľko významných atletických titulov (majster sveta, olympijský víťaz).

## Vrcholové podujatia
### Atlanta 1996
Na Letných olympijských hrách 1996 v Atlante vytvoril vo finálovom behu na 100 metrov nový svetový rekord časom 9,84 s. V štafete na 4x100 metrov bol finišmanom víťaznej štafety Kanady, ktorá vyhrala časom 37,69 s.

## Externé odkazy
* Oficiálna stránka 
* Donovan Bailey na stránkach IAAF

Kategória:Kanadskí bežci na 100 m
Kategória:Kanadskí bežci na 200 m
Kategória:Kanadskí olympijskí víťazi
Kategória:Olympijskí víťazi v behu na 100 m
Kategória:Olympijskí víťazi v behu na 4x100 m
Kategória:Majstri sveta v behu na 100 m
Kategória:Majstri sveta v štafete 4x100 m
Kategória:Bývalí držitelia svetových rekordov
Kategória:Kanadské osobnosti jamajského pôvodu
Kategória:Atléti na Letných olympijských hrách 1996
Kategória:Atléti na Letných olympijských hrách 2000
Akrofóbia

**Akrofóbia** alebo **hypsofóbia** alebo **batofóbia** je chorobný (panický) strach (=fóbia) z výšky/pozerania sa do hĺbok. V klasifikácii MKCH-10 patrí medzi špecifické fóbie F40.2. Je spravidla spôsobená závratmi z výšky, preto ju najlepšie možno zredukovať zaujatím sedavej polohy alebo ľahnutím si na zem.

## Iné projekty

## Externé odkazy
* http://www.neuro24.de/hoehenangst.htm

Kategória:Fóbie
Vysokij (2 161 m)

**Vysokij** je v súčasnosti neaktívny stratovulkán, nachádzajúci sa vo východnej vulkanickej zóne polostrova Kamčatka, asi 30&nbsp;km severovýchodne od Kronockého vulkánu, ako posledný člen reťaze stratovulkánov, tiahnúcej sa od kompelxu Gamčen. Masív 2&nbsp;161&nbsp;m vysokej sopky leží na východnom svahu staršieho, pleistocénneho štítového vulkánu *Bogdanovič*. Sopka bola aktívna prevažne v holocéne, posledná aktivita sa odohrala približne začiatkom nášho letopočtu.

## Externé odkazy
* www.volcano.si.edu - stratovulkán Vysokij na Global Volcanism Program 

Kategória:Sopky Kamčatky
Kategória:Stratovulkány
Kategória:Dvojtisícovky v Rusku
Kizimen

**Kizimen** (alebo **Ščapinskaja sopka**) je osamotene stojaci stratovulkán, nachádzajúci sa vo východnej časti polostrova Kamčatka, asi  severne od pobrežia Kronockého jazera a  severovýchodne od komplexu Gamčen. Masív vulkánu sa tvarom podobá na sopku Saint Helens predtým, aku ju čiastočne zničila erupcia v roku 1980. Svahy a vrchol vulkánu Kizimen je pokrytý niekoľkými prekrývajúcimi sa lávovými dómami.

Sopka vznikla približne pred 12 000 rokmi a jej súčasný tvar vyformovali štyri väčšie fázy vulkanizmu, z nich najsilnejšie erupcie prebiehali v období 10 000 až 8 300 rokov pred Kr. Posledná väčšia fáza sa končila približne pred 3 500 až 2 000 rokmi. Jediná historicky zaznamenaná erupcia sa odohrala v rokoch 1927 až 1928, išlo o stredne silnú freatickú explóziu z hlavného krátera.

## Externé odkazy
* www.volcano.si.edu – stratovulkán Kizimen na Global Volcanism Program 

Kategória:Sopky Kamčatky
Kategória:Stratovulkány
Kategória:Dvojtisícovky v Rusku
Soundtrack Dr. House

***House M.D. (Original Television Soundtrack)*** je soundtrack pre televízny seriál Dr. House. Bol vydaný 18. septembra 2007 vydavateľstvom Nettwerk Records. Zahŕňa celé verzia piesní, ktoré odzneli v seriáli a piesne, ktoré boli nahrané špeciálne pre tento seriál a neboli nikdy vydané.

## Zoznam skladieb
# „Teardrop“ od Massive Attack*
# „See the World“ od Gomez
# „Got To Be More Careful“ od Jon Cleary & the Absolute Monster Gentlemen
# „Waiting on an Angel“ od Ben Harper
# „Walter Reed“ od Michael Penn
# „Beautiful“ od Elvis Costello**
# „Feelin' Alright“ od Joe Cocker
# „Dear God“ od Sarah McLachlan**
# „God, Please Let Me Go Back“ od Josh Rouse
# „Are You Alright?“ od Lucinda Williams
# „Good Man“ od Josh Ritter
# „You Can't Always Get What You Want“ od Band From TV

 iba v Severnej Amerike** minule nevydané v USA

## Referencie

Kategória:Hudobné albumy z 2007
Kategória:Dr. House
Kategória:Soundtracky
Charmides (dialóg)

**Charmides** () je Platónov dialóg, v ktorom Sokrates diskutuje s krásnym a populárnym chlapcom o *sophrosyne*. Toto grécke slovo sa zvyčajne prekladá ako umiernenosť, sebakontrola alebo zdržanlivosť. Ako je to pre Platónove dialógy typické, úplne uspokojivá definícia poskytnutá nebude. Napriek tomu diskusia poskytne niekoľko dôležitých myšlienok.

## Literatúra
*  (úvod a preklad)

## Preklady
* Benjamin Jowett, 1870: úplný text v angličtine
* Walter Rangeley Maitland Lamb, 1927: úplný text v angličtine 
* Rosamond Kent Sprague, 1973
* Thomas G. West a Grace Starry West, 1986

## Externé odkazy
* Definícia pojmu "sophrosyne" v Kritiasovi

Kategória:Platónove dialógy
Lykourgos (Sparta)

thumb|''Socha Lykurga pred Justičným palácom v Bruseli. (Belgicko)''
**Lykourgos** (iné názvy: **Lykurgos, Lykúrgos, Lykurg**, gr. Lykourgos/iný prepis:Lykúrgos) bol legendárny zákonodarca v Sparte. Historický doklad o jeho existencii nie je známy.

Podľa tradície žil Lykurgos okolo roku 800 pred Kr. a v Sparte ho aj v historickom období pokladali za tvorcu spartskej ústavy. Údajne rozdelil obyvateľstvo na tri sociálne vrstvy (Sparťania - gréc.*Spartiatai*, cudzinci - *perioikovia*, otroci - *heilóti*) a zaviedol vojenský výcvik spartských občanov, ktorí vládli nad masou neplnoprávneho obyvateľstva. Pripisovalo sa mu aj vytvorenie základných politických inštitúcií: dvaja králi (*archagetai*), rada starších (*gerusia*), päť eforov, ktorí kontrolovali všetok život v Sparte a ľudové zhromaždenie (*apella*). V skutočnosti sa niektoré inštitúcie vytvorili až v polovici 7. storočia pred Kr. (druhá messénska vojna - zotročenie obyvateľov susednej Messénie) a v polovici 6. stor. pred Kr. (Cheilón).

Lykurgov životopis napísal grécky spisovateľ Plutarchos, ktorý ho porovnával s druhým rímskym - rovnako mytologickým kráľom Numom Pompiliom.

## Iné projekty

Kategória:Postavy gréckej mytológie
Kategória:Sparta
Kategória:Zákonodarci
Kategória:Obete samovrážd v gréckej mytológii
Markomani

thumb|Územie Markomanov - v strede mapy.
[náhľad|Detail bojujúcich Markomanov na [Stĺp Marka Aurelia|stĺpe Marka Aurélia.]]
**Markomani** boli Germáni, súčasť svébskeho kmeňového zväzu.

## Názov
Slovo *Markoman* môže byť odvodené z:
*starogermánskych foriem slov marka (*marcha* a pod.) a muž (*man* a pod.)
*z keltského kôň (*marko*) a starogermánskeho muž (*man* a pod.)
*podľa rímskeho kapitána menom Marcus Romanus, ktorý roku 13 pred Kr. počas germánskej výpravy dezertoval z légií

## Dejiny
Prvýkrát sa spomínajú k roku 58 pred Kr, keď boli súčasťou Ariovistovho vojska. Sídlili v Pomohansku. Riman Drusus v roku 9 pred Kr. na nich zaútočil a zatlačil ich na územie dnešných Čiech, kde ich panovník Marobud založil mocné "kráľovstvo" (kmeňový zväz), tzv. Marobudovu ríšu. Augustus ríšu označil za hrozbu pre Rím. Markomani sa zúčastňovali na vojnách Germánov proti Rímskej ríši za vlády Marka Aurélia (166 - 180), ktoré nazývame Markomanské vojny. V 5. storočí, počas sťahovania národov, opustili územie Čiech a usadili sa v dnešnom Bavorsku.

## Pozri aj
*Marobudovo kráľovstvo
*Markomanské vojny

Kategória:Starí Germáni
CFR Cluj

**CFR Cluj** je rumunský futbalový klub s vyše storočnou históriou sídliaci v meste Kluž. Svoje domáce zápasy hráva klub na štadióne Dr. Constantin Rădulescu s kapacitou 25 000 miest. V sezóne 2007/2008 si víťazstvom v lige vybojoval postup do skupinovej fázy Ligy majstrov pre sezónu 2008/09. V prvom zápase vyhral v Ríme nad AS Rím 2:1. Dva góly strelil Argentínčan Juan Culio, ktorému po tomto zápase ponúkli rumunské občianstvo!

## Úspechy
### Víťazstvá
* **[[Liga I]] (8)**: 2007/08, 2009/10, 2011/12, 2017/18, 2018/19, 2019/20, 2020/21, 2021/22
* **[[Cupa României|Rumunský pohár]] (1)**: 2008

### Iné
* postup do skupinovej fázy Ligy majstrov pre sezónu 2008/2009

## Referencie


## Externé odkazy
* oficiálna webstránka  


Kategória:Šport v Kluži
Kategória:Rumunské futbalové kluby
Kategória:Futbalové kluby založené v 1907
FC Porto

**FC Porto** (celý názov **Futebol Clube do Porto**) je portugalský futbalový klub so sídlom v Porte. Klub bol založený 28. septembra 1893 ako *Football Club do Porto*. Svoje domáce zápasy hráva od novembra 2003 na štadióne Estádio do Dragão. V sezóne 2003/2004 vyhralo Ligu majstrov a rok predtým aj Pohár UEFA.

## FC Porto a Slovensko
Svojho času v klube pôsobil aj slovenský reprezentant Marek Čech.

V sezóne 2005/2006 prehralo s Artmediou Bratislava na domácom štadióne 2:3, a to ešte vyhrávalo 2:0. V odvete remizovalo 0:0, pričom nemecký rozhodca Markus Merk neodpísal pokutový kop po Pepeho ruke v pokutovom území Porta.

* 30 Portugalsko Liga
* 19 Portugalsko Cup
* 22 Portugalsko Supercup
* 30 Porto Liga
* 14 Porto Cup
* 32 Porto Supercup
*  1 Liga Intercalar
*  2 Champions League
*  2 Champions Intercontinental
*  1 Supercup Europe
*  1 Cup UEFA
*  1 Cup Ibérica

## Káder mužstva
**Súčasná zostava**:

 12px|Kapitán klubu

## Referencie

## Iné projekty

## Externé odkazy
* oficiálna webstránka 
* oficiálna webstránka 


Kategória:Portugalské futbalové kluby
Kategória:Kluby G-14
Kategória:Futbalové kluby založené v 1893
Olympique Lyonnais

**Olympique Lyonnais** alebo **Olympique lyonnais** (staršie aj *Olympique de Lyon et du Rhône*), skrátene **OL** či  **Lyon**, je francúzsky futbalový klub v Lyone. Momentálne hráva francúzsku najvyššiu súťaž, Ligue 1 a v minulej sezóne 2018/2019 skončil na 3. mieste. Lyon vyhral šesť Trophées des Champions, tri tituly v Ligue 2 a Coupe de France a spolu s týmto si vybojoval aj 12 účastí v Lige majstrov, aj keď ešte nikdy nehral finále. Domáce zápasy hráva na štadióne Stade de Gerland v Lyone. OL je tiež členom tzv. skupiny G-14 do ktorej patria najprednejšie európske futbalové mužstvá.Klub aktuálne vedie manažér Rudi Garcia. 

Lyon bol pôvodne založený ako **Lyon olympique universitaire** v roku 1899, ale za plnohodnotný futbalový klub bol vyhlásený až 3. augusta 1950.

## Úspechy
* **[[Ligue 1]]**
** **Víťazi (7): 2002, 2003, 2004, 2005, 2006, 2007, 2008
* [[Ligue 2]]
** **Víťazi (3): 1951, 1954, 1989 
* Francúzsky pohár 
** **Víťazi (4): 1964, 1967, 1973, 2008 
* **Ligový pohár**
** **Víťazi (1): 2001
* Pohár Intertoto
** '''Víťazi (1):  1997 

## Slávni hráči

*Sylvain Wiltord
*Ludovic Giuly
*Florent Malouda
*Frédéric Kanouté
*Jean Tigana
*Raymond Domenech
*Michael Essien
*Sonny Anderson
*Marc-Vivien Foé
*Jacek Bak
*Ján Popluhár
*Milan Baroš
*Karim Benzema
* Bafétimbi Gomis
* Juninho
*Hugo Lloris
*Memphis Depay

## Iné projekty

## Externé odkazy
* Oficiálna webstránka (fr)

Kategória:Francúzske futbalové kluby

Kategória:Kluby G-14
Kategória:Šport v Lyone
Kategória:Futbalové kluby založené v 1899
Citrix Systems

**Citrix Systems** (NASDAQ: CTXS) je americká mnohonárodná korporácia, ktorá je zameraná na softvér a služby, predovšetkým určené na virtualizáciu a vzdialený prístup k aplikáciám cez sieť a cez Internet.

Spoločnosť sídli vo Fort Lauderdale na Floride v metropolitnej oblasti Miami a ďalšie kapacity má v Kalifornii a Massachusettse, ďalšie vývojové centrá v Austrálii, Indii a Spojenom kráľovstve.

Kategória:Podniky v USA
Druhá čínsko-japonská vojna

**Druhá Čínsko-japonská vojna** (7. júl 1937–9. september 1945) bol vojnový konflikt medzi Čínou a Japonskom.

Boje sa odohrávali pred a i v priebehu druhej svetovej vojny (niektorí autori však túto vojnu považujú za začiatok druhej svetovej vojny v oblasti východnej Ázie a Pacifiku, ide však o menšinový názor). Vojna predstavovala vyvrcholenie dlhotrvajúceho nepriateľstva, ktoré sa od roku 1931 prejavovalo celou radou rozsiahlych ozbrojených incidentov. Vojna, ktorá mala realizovať plány Japonska na získanie pozície najsilnejšej veľmoci v Ázii, sa rozrástla v roku 1941 v svetovom konflikte, keď Japonsko napadlo i Spojené štáty americké a britské a holandské kolónie a skončila až kapituláciou japonských vojsk v septembri 1945.

Počas bojov v Číne padlo asi 3,8 milióna Číňanov (3,2 milióna z Kuomintangu a 580&nbsp;000 komunistov. V dôsledku bojov a okupácie prišlo medzi rokmi 1937 až 1945 o život aj 17 miliónov čínskych civilistov. Zahynulo tiež asi 432&nbsp;000 Číňanov, ktorí kolaborovali s Japoncami. Holanďania stratili 9&nbsp;400 mužov, z ktorých 8&nbsp;500 zahynulo v zajatí. V Holandskej Východnej Indii zahynulo v dôsledku japonskej okupácie 4 milióny ľudí.

Japonsko stratilo pri bojoch v Číne asi 1,1 milióna mužov.


Kategória:Bojiská druhej svetovej vojny
Kategória:Vojny Číny